**ΔΕΛΤΙΟ ΤΥΠΟΥ**

**Τράπεζα Πειραιώς: Ενίσχυση της Διοικητικής Ομάδας**

Η Τράπεζα Πειραιώς ανακοινώνει την ενίσχυση της διοικητικής της ομάδας με τρία  έμπειρα στελέχη, τον Θύμιο Κυριακόπουλο, τον Γεώργιο Κορμά και τον Γεώργιο Χριστόπουλο, τα οποία θα αναφέρονται στον Διευθύνοντα Σύμβουλο, Χρήστο Μεγάλου.

Ειδικότερα, ο Θύμιος Κυριακόπουλος θα ενταχθεί στην τράπεζα ως Ανώτερος Γενικός Διευθυντής στο γραφείο του Διευθύνοντος Συμβούλου με σκοπό να συμβάλει στην υλοποίηση του επιχειρηματικού σχεδίου του Ομίλου, να συντονίσει τις εργασίες εν όψει των stress tests το 2018, να εξετάσει και να υλοποιήσει σενάρια βελτιστοποίησης των λειτουργιών και του ισολογισμού.

Ο κ. Κυριακόπουλος διαθέτει ένα διευρυμένο σύνολο δεξιοτήτων και βαθιά τεχνογνωσία, που απέκτησε κατά τη διάρκεια των 20 ετών επαγγελματικής του εμπειρίας σε μεγάλα ιδρύματα. Μεταξύ άλλων, έχει διατελέσει Διευθύνων Σύμβουλος στο τμήμα διακανονισμού σταθερού εισοδήματος της Goldman Sachs, έχει συμμετάσχει στο σχηματισμό μιας επιχείρησης fintech με την επωνυμία MarketAxess Inc, που είναι τώρα εισηγμένη στο NASDAQ και έχει διατελέσει στρατηγικός σύμβουλος της Deutsche Bank. Είναι πρόεδρος της Hellas Direct Insurance Ltd και διαχειρίζεται  επενδύσεις σε επιχειρήσεις χρηματοπιστωτικών υπηρεσιών τεχνολογικής ανάπτυξης, εμπορικά ακίνητα και κεφαλαιαγορές. Ο κ. Κυριακόπουλος κατέχει MBA από το Wharton School και μεταπτυχιακό δίπλωμα στη Μηχανική και Αεροναυπηγική από το Πανεπιστήμιο Cornell.

Ο κ. Γιώργος Κορμάς αναλαμβάνει Πρόεδρος και Διευθύνων Σύμβουλος της Πειραιώς Real Estate με σκοπό να διασφαλίσει ότι η θυγατρική Εταιρεία θα συνεχίσει να εξελίσσεται τόσο στρατηγικά, όσο και επιχειρησιακά, να δημιουργεί αξία και να επιτυγχάνει αποτελέσματα σε ένα ιδιαίτερα απαιτητικό περιβάλλον στην αγορά ακινήτων.

Ο κ. Κορμάς διαθέτει αποδεδειγμένη εμπειρία μέσω των ηγετικών του ρόλων τόσο σε εθνικούς, όσο και ευρωπαϊκούς θεσμούς του τραπεζικού τομέα (ΕΚΤ και ΤτΕ). Μέχρι πρόσφατα ήταν υπεύθυνος για όλα τα μεγάλα έργα της Τράπεζας της Ελλάδος που συνδέονται με τις υπηρεσίες χρηματοοικονομικής συμβουλευτικής, συμπεριλαμβανομένων, μεταξύ άλλων, όλων των ασκήσεων αναθεώρησης της ποιότητας των περιουσιακών στοιχείων των τελευταίων έξι ετών και της αναδιοργάνωσης ολόκληρης της επιχειρηματικής ακίνητης περιουσίας της τράπεζας. Ο κ. Κορμάς είναι κάτοχος πτυχίου Οικονομικών και Διοικητικών Επιστημών και πτυχίου M.Sc. στη Διεθνή Τραπεζική και Χρηματοοικονομική, στην Επιχειρησιακή Έρευνα και την Οικονομική Ανάπτυξη και Ανάπτυξη, που αποκτήθηκαν στο Justus-Liebig-Universität Gießen (JLU) / Γερμανία.

Ο κ. Γιώργος Χριστόπουλος θα είναι Σύμβουλος Διοίκησης του Διευθύνοντος Συμβούλου, σε στενή συνεργασία με το Recovery Banking Unit και άλλες Διευθύνσεις της Τράπεζας, που αναπτύσσουν το πλαίσιο και συντονίζουν τις συναλλαγές βελτιστοποίησης του ισολογισμού.

Ο κ. Χριστόπουλος είναι έμπειρος τραπεζίτης με εκτεταμένη διεθνή εμπειρία, που αποκτήθηκε μέσα από ένα ευρύ φάσμα απαιτητικών ρόλων στην επενδυτική τραπεζική. Ο κ. Χριστόπουλος έχει διατελέσει Διευθύνων Σύμβουλος στον τομέα σταθερού εισοδήματος της Nomura International, Global Head στον τομέα αναδυόμενων αγορών στη Dresdner Kleinwort, Global Head στον τομέα αναδυόμενων αγορών στη Rabobank International, καθώς και Διευθύνων Σύμβουλος της Επενδυτικής Τραπεζικής στην Εμπορική Τράπεζα. Ο κ. Χριστόπουλος έχει σπουδάσει Μηχανικός Μηχανολόγος στο Πανεπιστήμιο Drexel (PA, ΗΠΑ) και είναι κάτοχος πτυχίων Bachelor of Science και Master of Science.

 **Αθήνα, 23 Μαΐου 2017**